|  |
| --- |
|  |
| **GARANCIJE BANČNIM KREDITOM V REGIJI POMURJE**  **v okviru Regijske garancijske sheme Pomurje**  Razvojna agencija Sinergija, sodelujoča razvojna institucija RRA za Pomurje, kot izvajalec regijske garancijske sheme v Pomurski regiji obvešča, da so na voljo garancije bančnim kreditom v regiji Pomurje v okviru Regijske garancijske sheme (v nadaljevanju RGS) **in vabi vse zainteresirane upravičence, da na podlagi objavljenega Javnega razpisa** za garancije bančnim kreditom za mikro, mala in srednja podjetja v okviru regijske garancijske sheme v regiji Pomurje (Ur.l. RS št. 54/2017 z dne 29. 9. 2017) **oddajo vlogo za pridobitev garancije za bančne kredite.**  Garancije RGS Pomurje za bančne kredite na območju Pomurske regije razpisuje RA Sinergija kot izvajalec **po pogodbi s** **Slovenskim regionalno razvojnim skladom**, ter **v sodelovanju z bankami**: Delavsko hranilnico d.d., Banko Sparkasse d.d., NLB d.d., Novo KBM d.d. in Primorsko hranilnico Vipava d.d..  **UPRAVIČENCI** do garancij so **gospodarski subjekti, ki delujejo in vlagajo na območju občin statistične regije Pomurje**:   * mikro, male in srednje velike gospodarske družbe, * samostojni podjetniki, * zadruge, * socialna podjetja.   **POGOJI za pridobitev garancije:**   * garancija znaša od **50 do 80 % odobrenega bančnega kredita**; * **najnižji** znesek kredita je 8.000 EUR, **najvišji znesek kredita** pa 500.000 EUR; * **doba vračanja** je do 8 let, v nobenem primeru pa ne sme preseči 19. 03. 2025; * **moratorij** je možen do 12 mesecev oz. do 6 mesecev za kredite, ki so več kot 60 % namenjeni za obratna sredstva, in se všteva v čas skupne dobe vračanja kredita; * **upravičeni stroški za obratna sredstva** so lahko do 100 %, vendar **največ 200.000,00 EUR; v** primeru, ko delež upravičenih stroškov za obratna sredstva presega 60 % vseh upravičenih stroškov, se kredit odobri za **največ 3 leta;** * **vlagatelj zavaruje prejeti kredit** z garancijo Sklada v višini do 80 % vrednosti posojila in drugimi oblikami zavarovanj, kot jih dogovori z banko, odvisno od stopnje tveganosti projekta in vlagatelja; * RGS deluje po principu **de minimis**; * **rok in način prijave**: do porabe sredstev oz. najpozneje do 19.04.2018; pisna vloga se odda priporočeno po pošti na naslov Razvojna agencija Sinergija d.o.o., Kranjčeva ulica 3, 9226 Moravske Toplice, ali osebno v pisarnah RA Sinergija, v Martjancih 36.   **Obrestna mera in stroški** odobritve ter vodenja so različni po sodelujočih bankah v RGS:   * Delavska hranilnica d.d. Ljubljana = 6m EURIBOR + 1,85%; * Banka SPARKASSE d.d. = 6m EURIBOR + 1,94%; * NLB d.d. = 6m EURIBOR + 2,00%; * Nova KBM d.d. = 6m EURIBOR + 2,13%; * Primorska hranilnica Vipava d.d. = 6m EURIBOR + 2,13%.   **Celoten javni razpis in razpisna dokumentacija** sta dostopna na spletni strani Razvojne agencije Sinergija: [**www.ra-sinergija.si/sl/rgs/**](http://www.ra-sinergija.si/sl/rgs/) .  **Za vse dodatne informacije:**   * pišite na e-naslov: [**rgs.pomurje@ra-sinergija.si**](mailto:rgs.pomurje@ra-sinergija.si), * pokličite na 02/ **538 13 58** (ga. Valerija Vogrinčič), ob delavnikih med 8.00 in 12.00 uro, * ali **se osebno zglasite** **v pisarnah Razvojne agencije Sinergija v Martjancih 36**. |